Københavns Adresseavis, 1774-02-23
Joseph Kohlnicker, fød i Passan, kom den 1ste Mai 1771, som en omløbende Betler til Vertshuuset i Jlefeld. Han tilstod for Verten og en Forvalter, at det var ham, som kunde æde Stene, og som desuden altid havde en usædvanlig stor Spise=Lyst. Han nedslugte ogsaa i begge deres Paasyn et temmeligt Antal Steen, og aad et Stykke af en gammel Filt=Hat; udbad sig derpaa af Forvalteren noget Brændeviin, denne lod ham da give en halv Pot, hvilket han bade at han maatte drikke af et Kruus, at ikke Dunsten deraf skulde stige ham i Hovedet. En halv Time derefter lagde han, hans Kone og endnu 6 andre Folk sig sammen paa Straae forat sove, og om Natten Kl. 2 døde han af Slag. Paa Øvrighedens Foranstaltning blev da hans Legeme aabnet, i Overværelse af Dr. Denker fra Nordhausen, Dr. Spangenberg, fra Walkenried, og den Stolbergske Hof=Læge Keyselitz, ved disses Syns=Forretning befandtes iblant andet følgende Maven fandtes 1) en blegeguul Vædske, 2) 19 Stkr. Kieselsteene, som tilsammen veyede 9 1/2 Lod, og 3) nogle heele Stykker raat Kiød, som var ufordøyet og veyede 5 Lod. Maven i og for sig selv veyede et Pund og 8 Lod, havde ingen Folder, og da den blev vendt om og fyldt med Vand, befandt man, at den kunde rumme 10 Potter. Leveren, som var ufordærvet, veiede 5 Pund, var 12 Tommer breed, 8 Tommer lang, og 4 Tommer tyk. Galde=Blæren var for dentlig og naturlig. I den store Tarm (entestino colo fandtes neden i 49 Stykker Kieselsteene, som veyede 3/4 Pund, en Messing=Knap, og et Stykke af et Blye=Spende, oven i den laae en Metal=Knap, 5 Stykker af et Tin Skoespænde, 24 Stykker Kieselsteene, som tilsammen veyede 11 Lod. Excementa vare ey naturlige, men hvidagtige og meget flydende. I Underlivet var Fit=Hinden (unica adiposa) en fuldkommen Tomme tyk, og den store Tarm (intestinum colon) laae under Maven. Det store Net (omentum gastrocolicum) som naturligviis er befæstet ved Bunden af Maven, laae her aldeles over den, og naaede indtil under Mellemgulvet; det var imod Maven sammenkrympet, men da det lagdes tilbage, naaede det næsten ned til Skam=Beenene. Den udvendige Side af dette Net var glat, men den Side, som laae paa Maven og bedækkede den, var overalt flosset med 1/2 Tomme lange Flosser af Fit, saa at det paa den Side saae ud som den indvendige Side af en flosset BomuldsHue. Mellemgulvet var drevet meget høyt op i Brystet. Lungerne vare sunde, men det høyre Hierte=Kammer var tilstoppet af levret Blod, hvori der dog intet polypøs var. Aarene i Hiernen fandtes ogsaa særdeles fulde af Blod, saavelsom og plexus choroidalis, der saae ud som en liden forviklet Strikke, dog var der ingensteds et extravasarium at see. Dr. Spangenberg, Landphysicus i Grævskabet Hohenstein og Stiftet Walkenried, holder i sin Efterretning herom for, at, da Maven paa denne Vielfras var overalt bedækket med dette store tykke og flossede Net, saa maa Varmen i Maven hos ham have været ulige stærkere, end som sædvanlig hos andre Mennesker, saa at det, den tog til sig, ikke har kundet blive i den over 1/2 eller en Time, i sær da her aldeles fattedes de Rynker eller Folder, som ellers hindre det, som kommer i Maven fra en alt for hastig Udgang. Heraf bliver da begribeligt, hvorledes dette Menneske har kundet i faae Timers Tid spise og fordøye 16 til 20 Pund Kiød. Denne Dr. Spangenbergs Meening bifalder ogsaa Dr. Denker i sin Syns=Forretning. - Efter denne Joseph Kohlnickers Enkes Udsigende for Retten, har hun, som Enke, 8 Aar tilforn giftet sig med ham i Warschau, hvor han opholdt sig i Græve Brühls Følge. Hans store Graadighed havde hun ikke før efter Brylluppet faaet at vide, og havde været meget utrøstelig, da hun saae, at hendes Mand var umættelig. Saa længe han var hos Græve Brühl, var 3 til 4re Pund Steene nok til hans daglige Fortæring af dette Slags: derimod havde han ikke, da han siden tog sin Kost hos sin Kone, kundet ladet sig nøye med ringere end 8 Pund Steene. I den Mad, som hun gav ham, i sær i Bi=Retterne, saasom i rød Suurkaal (hvoraf hun gav ham et stort Fad fuldt) kom han en Haandfuld Salt, tre store Haandfulde Steen, og et heelt Brød, hvilket han først brød i smaa Stykker, og alt dette fortærede han i mindre end en halv Time, og desuagtet var han dog endnu langt fra ikke fuldkommen mæt. - Til Frokost allene drak han 16 Potter Vand, og kort derefter længtes ham efter Øll. J Dresden har han for 6 Aar siden i en Tid af 8 Timer ædt 2 Kalve, den ene stegt, den anden kogt, slugt Stene dertil, og drukket en god Portion Viin. J Brunsvig har han først hos en Spisevært fortæret 5 Portioner, Mad blandet med Steene, og strax derefter spiist paa Slottet 13 Pund Oxe=Steg med Steene til, og drukket 24 Potter Viin. Naar han havde gjort saadant et Maaltid, saa indfandt hans Spiselyst sig igien i det længste efter 1 1/2 Time, da han stillede den med Steene, Brød og Salt. Han havde ikkun lidet Smag: ja, naar Hungeren drev ham meget stærkt, tog han til Takke med den væmmeligste Svine=Spise, naar den ikkuns ey var kold. Han havde saa stor en Afskye for Stokfisk, Ost og Haar, saa at han ey engang vilde kiøbe sit Snustobak hos en Kræmmer, der tillige handlede med Stoksisk eller Ost. Han brugte Steene i al sin Mad, endog allene med dem kunde han, naar han intet andet havde at spise, behielpe sig i hele 8te Dage, men var da og derhos overmaade hungrig. Endog i Kirken, og naar han gik til Skrifte, kunde han ikke undvære denne haarde Trøst. Som Soldat var han i Henseende til Indqvarteering blevet regnet for 8 Mand, og naar ham fattedes Stene, havde han slugt baade sine og sine Kammeraters Flintestene. J sær havde han altid en uslukkelig Tørst, og for at lædske sig, var det ham ligegyldigt enten han fik Øll, Brændeviin, Viin eller Vand. Hans Moder havde ligeledes været umættelig, og slugt Stene, men derhos tillige tosset, og i denne Tilstand havde hun ladet sig besvangre, uden at Gierningsmanden nogensinde blev bekiendt; dette havde hun adskillige Gange igientaget, og havde saaledes adskillige nægte Børn, af hvilke hun endog dræbte og aad eet. Kohlnicker selv havde, allerede da han var 3 Aar gammel, begyndt at sluge Steene.